Diari Oficial de la Generalitat Valenciana


Sumari del DOGV 8588, del 10-07-2019 (2019/6856)

Extracte de la Resolució de 26 de juny de 2019, del rector, per la qual es convoca el premi científic 2019 Remedios Caro Almela, d'investigació en neurobiologia del desenvolupament.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   8588

Data del DOGV
:   10-07-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/6856


Data del document
:   26-06-2019

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * distinció honorífica

Extracte de la Resolució de 26 de juny de 2019, del rector, per la qual es convoca el premi científic 2019 Remedios Caro Almela, d'investigació en neurobiologia del desenvolupament. [2019/6856]  
BDNS (identif.): 465173.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Investigadors dedicats a l'estudi de temes de neurobiologia del desenvolupament des de qualsevol perspectiva, que hagen realitzat el seu treball dels últims anys en qualsevol país europeu i que hi desenvolupen la seua actual labor investigadora.  
  
Segon. Objecte  
Premi científic 2019 Remedios Caro Almela en neurobiologia del desenvolupament, patrocinat per la Càtedra de Neurobiologia Remedios Caro Almela de la Universitat Miguel Hernández - UMH.  
  
Tercer. Bases reguladores  
Accessibles en: http://registro.umh.es/files/2019/06/RE\_2019\_001\_13763-1.pdf  
  
Quart. Quantia  
El premi s'atorga amb periodicitat bianual i té caràcter individual o dividit, com a màxim, entre dos candidats. La dotació és de vint mil euros (20.000 ?).  
  
Cinqué. Termini de presentació de sol·licituds  
El termini de presentació de sol·licituds serà de deu dies hàbils des de l'endemà la publicació de l'extracte de la convocatòria en el Diari Oficial de la Generalitat Valenciana (DOGV).  
  
Sisé. Altres dades  
Els candidats poden concórrer al premi mitjançant la sol·licitud individual o ser presentats per institucions públiques i privades o per altres científics de solvència reconeguda. La sol·licitud ha de ser en anglés i ha d'incloure una carta amb les dades personals del candidat, així com una explicació dels mèrits i una llista de les seues cinc publicacions més destacades. S'ha d'acompanyar també un curriculum vitae complet.  
Les sol·licituds s'han de dirigir al director de l'Institut de Neurociències (director, Institut de Neurociències, Universitat Miguel Hernández - Consell Superior d'Investigacions Científiques, av. Ramón y Cajal, s/n, 03246 Sant Joan d'Alacant, Alacant, Espanya (rbxwygfp@hjf.um)  
La decisió del jurat s'anunciarà a partir del 31 de juliol de 2019.  
El premi serà atorgat per un jurat científic que serà presidit pel rector de la UMH, o, si no hi és, pel vicerector d'Investigació i Innovació de la UMH, i del qual formaran part el director de l'Institut de Neurociències i quatre científics de reconegut prestigi internacional, un dels quals actuarà com a secretari. La decisió del jurat serà inapel·lable.  
  
El lliurament del premi serà el 18 d'octubre de 2019 a València, a la Casa de la Ciència, seu del CSIC a la Comunitat Valenciana.  
El premi té un caràcter personal i serà utilitzat lliurement pel guardonat, que s'ha de comprometre a arreplegar-lo personalment i pronunciar una conferència en l'Institut de Neurociències en què exposarà els èxits científics que l'han fet mereixedor del premi.  
  
Elx, 26 de juny de 2019.- El rector: Juan José Ruiz Martínez.